Kamu bisa jelasin ke aku soal Khairil Annas Jusoh dalam bahasa melayu?

YBHG. DATUK SERI DR. KHAIRIL ANNAS ALHAJ, JP

PSD; SMW; DGMK; DSAP; DIMP; DMSM; BMS; JP; ACM; AMP; EFMIM

Bekas Penasihat kepada Perdana Menteri Malaysia ke-6 (Dato' Sri Mohd Najib bin Tun Razak)

Doktor Falsafah Pentadbiran Perniagaan - Asia e University (AeU)

Sarjana Pentadbiran Perniagaan (Kewangan dan Perbankan Islam)

Perunding Bertauliah Pemikiran Lateral (Edward de Bono)

Sarjana Undang-Undang Antarabangsa University of Cambridge

• 1994 - LL.B (Kepujian Kelas Pertama)

Sarjana Muda Undang-Undang Universiti Islam Antarabangsa

• 1989 - 1992 :

- Sijil Pentadbiran Undang-Undang Shari'ah (UIA)

- Sijil Undang-Undang Shariah - Usul Fiqah (UIA)

YBhg. Datuk Seri ( Panglima Setia DiRaja ) Dr. Khairil Annas AlHaj, adalah seorang Tokoh yang telah memperlihatkan keupayaan dalam pelbagai bidang dan disiplin Ilmu.

Berbekalkan latar belakang akademik yang kukuh, beliau mencipta nama dalam Tradisi Undang-Undang, Korporat, Kesarjanaan dan Politik secara langsung di Arena Kebangsaan disamping bergerak aktif dalam pelbagai Inisiatif Bukan Kerajaan (NGO) sejak daripada umur yang sangat muda.

Di Peringkat Kerajaan Persekutuan, kemuncak kepada career / kerjaya / khidmat kepada Negara Malaysia, beliau telah diberi kepercayaan dan menumpah Jasa Bakti sebagai Penasihat kepada bekas Perdana Menteri Malaysia yang ke-6 yakni ketika itu, YAB Dato' Sri Mohd. Najib Tun Abdul Razak. Dalam tempoh dua dekad - beliau telah berkhidmat sebagai Pegawai Khas - kemudiannya Pengarah Bahagian Dasar dan Penyelidikan di Pejabat Perdana Menteri sebelum diLantik secara rasmi pada tahun 2016 sebagai Penasihat Paling Muda Kepada Perdana Menteri dalam sejarah Pegawai Tadbir Diplomatik Malaysia.

Merentas sejarah awal beliau, sejak di bangku pendidikan menengah lagi, sebagai seorang yang mendambakan kecemerlangan, beliau telah dipilih sebagai Pelajar Terbaik Keseluruhan Sekolah Alam Shah Kuala Lumpur (1989).

Selanjutnya, beliau memperoleh Sarjana Muda dalam bidang Perundangan dengan Kepujian Kelas Pertama (LLB First Class Hons) daripada Universiti Islam Antarabangsa (UIA) dan Ijazah Sarjana dalam bidang Undang-Undang Antarabangsa (LLM) daripada University of Cambridge, United Kingdom.

Beliau juga memperoleh Ijazah Sarjana dalam bidang Perbankan dan Kewangan Islam ( MBA ) ( First Batch ) daripada Universiti Islam Antarabangsa ( UIA ) serta telah di Terima Masuk dan diDaftarai-kan sebagai Peguambela dan Peguamcara Mahkamah Tinggi Malaya sejak 16 Januari 1996.

KeSarjanaan Mudanya telah dimaktub oleh Majlis Raja-Raja Melayu, apabila dikurniakan Anugerah Pelajaran DiRaja dan Pemenang Pingat Emas Tunku (1995).

Dengan Takdir dan Ketentuan Allah Ta’ala, Yang Maha Pemurah Lagi Maha Pengasih, sedikit sebanyak budi serta jasa Dr. Khairil Annas dikenang dan diperkenankan dengan Kurniaan pelbagai Pingat, Bintang serta Darjah Kebesaran daripada Negeri-Negeri dan Kerajaan Persekutuan antaranya Darjah Ahli Cura Si Manja Kini (ACM) oleh DYMM Paduka Seri Sultan Perak, pelantikan sebagai Jaksa Pendamai (JP) oleh Tuan Yang Terutama Yang Di-Pertua Negeri Sabah, Darjah Sultan Ahmad Shah (DSAP) oleh DYMM Sultan Pahang dan Darjah Mulia Seri Melaka (DMSM) yang masing-masing membawa gelaran Dato’ serta Datuk.

Manakala, sempena Hari Keputeraan KDYMM Sultan Kedah yang ke-84, beliau telah dikurniakan Darjah Gemilang Seri Mahkota Kedah Yang Amat Dihormati - Pangkat Pertama (DGMK) membawa gelaran Dato’ Wira - yang begitu disegani di antara senarai Darjah-Darjah Kebesaran Negeri Kedah Darul Aman di kala usia beliau yang masih muda (39 tahun ) - 2012.

Pada 1hb Jun 2013 pula, Dengan Kehendak Allah SWT jua, sempena sambutan Ulang Tahun Hari Keputeraan Rasmi Seri Paduka Baginda Yang Di-Pertuan Agong ke-14, beliau telah dikurniakan Darjah Persekutuan - Yang Amat Dihormati - Panglima Setia DiRaja - Pangkat Pertama (PSD).

Dengan Izin Tuhan Yang Maha Esa, Dr. Khairil Annas diberikan Penghormatan dengan pelbagai lantikan antaranya sebagai Ahli Lembaga Pengelola Dewan Bahasa dan Pustaka (DBP), Ahli Majlis Universiti Islam Antarabangsa (UIA), Felo Emeritus Malaysian Institute of Management (MIM (Admitted To The Court Of Emeritus Felllow - October 2010), Felo Kanan Kehormat Institut Pemikiran Melayu Universiti Teknologi Mara (UiTM), Profesor Adjunct di Universiti Teknologi Malaysia (UTM), Profesor Adjunct di ISTAC (ISTAC-UIA) dan Lantikan Sebagai Fellow of The Cambridge Commonwealth Society.

Berasaskan serba sedikit sumbangan dan kecemerlangan beliau di pentas Masyarakat dan Negara, Dr. Khairil Annas telah dipilih sebagai Penerima Anugerah Tokoh Cemerlang Alumni Sekolah Alam Shah Tahun 2009 dan Tokoh Alumni Universiti Islam Antarabangsa Tahun 2011. Selain daripada sangat mahir dalam Bahasa Melayu dan Bahasa Inggeris, beliau juga berkemampuan untuk berkomunikasi dalam Bahasa Arab dan Bahasa Perancis.

Dr. Khairil Annas juga telah mendapat didikan dan Pentauliahan di Bidang Pemikiran Lateral secara langsung daripada mendiang Tokoh Pemikir Lateral Dunia - Dr. Edward de Bono antara tahun – tahun 1997 – 2000. Ijazah Kedoktoran Falsafah (PhD) beliau adalah dalam bidang Kepimpinan Politik, berfokus tentang ketika itu - YAB Dato' Sri Mohd Najib Tun Abdul Razak, daripada Asia e Universiti (AeU).

Sehingga kini, beliau telah menulis serta menjadi editor kepada lebih 20 buah karya berkaitan Politik, Kepimpinan dan Dasar-Dasar Negara. Manakala sepanjang lebih Dua Dekad telah menulis dan mengetuai lebih 5000 ucapan, kertas - kertas dasar Negara seperti Rancangan Malaysia, Laporan - Laporan Ekonomi, Bajet – Bajet Tahunan Kerajaan, Ucapan - Ucapan Pengerusi Barisan Nasional, Ucapan - Ucapan Presiden UMNO dan tentu sekali Titah -Titah Rasmi Seri Paduka - Seri Paduka Baginda Yang diPertuan Agong Ke XIII,Ke IV dan Ke XV.<p>